b'\n_START_ARTICLE_\nGrumova nagrada\n_START_PARAGRAPH_\nGrumova nagrada je slovenska nagrada, imenovana po dramatiku Slavku Grumu, ki jo podeljujejo od leta 1979 vsako leto v okviru Tedna slovenske drame, katerega organizator je Pre\xc5\xa1ernovo gledali\xc5\xa1\xc4\x8de v Kranju. Nagrada se podeljuje za najbolj\xc5\xa1e slovensko dramsko besedilo, pravico do prijave predstav (eno ali ve\xc4\x8d) pa imajo vsa gledali\xc5\xa1\xc4\x8da in nestalne gledali\xc5\xa1ke skupine.'